b'\n_START_ARTICLE_\nVera Lestan\n_START_SECTION_\nOtro\xc5\xa1tvo\n_START_PARAGRAPH_\nPrihajala je iz zelo ugledne in globoko verne dru\xc5\xbeine. \xc5\xa0olo je obiskovala v Mirnu do za\xc4\x8detka prve svetovne vojne, nato pa na \xc5\xa0tajerskem, v mirenski begunski koloniji. Po vrnitvi iz begunstva se je \xc5\xa1olala za u\xc4\x8diteljico v Gori\xc5\xa1kem zavodu Notre Dame.\n_START_SECTION_\nDelo katehistinje in pastoralne delavke\n_START_PARAGRAPH_\nPo kon\xc4\x8danem \xc5\xa1olanju se ni mogla zaposliti, ker se kot zavedna Slovenka ni hotela vpisati v fa\xc5\xa1isti\xc4\x8dno stranko oziroma ni hotela otrok pou\xc4\x8devati v tujem jeziku. Z veliko volje je opravljala pastoralno delo v dekniji Miren, zlasti kot vzgojiteljica. Tako jo lahko k prvim katehistinjam v Sloveniji. Vodila je Marijin vrtec in ustanovila otro\xc5\xa1ki pevski zbor. Njeni varovanci so pogosto nastopali na razli\xc4\x8dnih prireditvah. Bila je tudi pesni\xc5\xa1ko nadarjena in sama pisala pesmi za razli\xc4\x8dne prilo\xc5\xbenosti. Njeno evharisti\xc4\x8dno pesem Bodi tiso\xc4\x8dkrat pozdravljen, ki jo je uglasbil Lojze Bratu\xc5\xbe, se \xc5\xa1e dandanes poje. Bila je tudi vidna \xc4\x8dlanica Marijine dru\xc5\xbebe in tako imela velik vpliv na druga dekleta._NEWLINE_Vsakemu je po svojih najbolj\xc5\xa1ih mo\xc4\x8deh nesebi\xc4\x8dno pomagala. Med drugim je tudi zbirala \xc5\xbeive\xc5\xbe in obla\xc4\x8dila za slovenske internirance v tabori\xc5\xa1\xc4\x8du Gonars in nabor sama, s kolesom, vozila v tabori\xc5\xa1\xc4\x8de. Pomagala je tudi misijonarjem na Mirenskem gradu. Dekan Oskar Pahor zapisal v krstno knjigo ob njenem imenu naslednjo opombo:\xc2\xa0\xc2\xbbNesebi\xc4\x8dna, idealna pomo\xc4\x8dnica za versko \xc5\xbeivljenje otrok in mladine.\xc2\xab\n_START_SECTION_\nDruga svetovna vojna\n_START_PARAGRAPH_\nPo ustanovitvi Osvobodilne fronte so tudi mnoga verna dekleta, \xc4\x8dlanice Marijine dru\xc5\xbebe, sodelovala z odporni\xc5\xa1kim gibanjem. Odporniki so vabili k sodelovanju tudi Vero, toda ona je bila previdna, saj je bila seznanjena s tragi\xc4\x8dnim dogajanjem v drugih delih Slovenije za katero je bilo odgovorno komunisti\xc4\x8dno vodstvo odporni\xc5\xa1kega gibanja, s katerim ni hotela sodelovati._NEWLINE_Ni se zavedala, da je tudi sama v smrtni nevarnosti. Po italijanski kapitulaciji je Varnostno-obve\xc5\xa1\xc4\x8devalna slu\xc5\xbeba tudi na Primorskem za\xc4\x8dela likvidirati vplivne ljudi, ki niso simpatizirali s komunizmom. Vrstili so se pritiski tudi na Vero, toda ona je ostala zvesta svojim kr\xc5\xa1\xc4\x8danskim na\xc4\x8delom, zato so nasprotniki sklenili, da jo likvidirajo in s tem prestra\xc5\xa1ijo \xc5\xa1e druge. 14. novembra 1943 so jo aretirali in jo skupaj s \xc5\xa1e \xc5\xa1estimi globoko vernimi in izobra\xc5\xbeenimi mirenci odpeljali proti Ren\xc4\x8dam. Zasli\xc5\xa1evali so jo, jo poni\xc5\xbeevali in nato 17. novembra umorili. Ljudje so bili zgro\xc5\xbeeni nad tem, da je Vero doletela tak\xc5\xa1na kruta smrt. Mnoge, prej navdu\xc5\xa1ene sodelavke v OF, so ob teh mirenskih \xc5\xbertvah izjavile, da so se jim \xc5\xa1ele tedaj odprle o\xc4\x8di.\n_START_SECTION_\nVerino ustvarjanje\n_START_PARAGRAPH_\nPoleg prej omenjenega delovanja v dekaniji se je Vera ukvarjala tudi s pisanjem pesmi z religioznim motivom.'